C 498/30
MT
Il-Ġurnal Uffiċjali tal-Unjoni Ewropea
30.12.2022
Opinjoni tal-Kumitat Ewropew tar-Reġjuni — Lejn inklużjoni strutturali tal-bliet u r-reġjuni fil-COP 27 tal-UNFCCC
(2022/C 498/06)
Relatur:
Alison GILLILAND (IE/PSE), Kunsillier tal-Belt ta’ Dublin
Dokument ta’ referenza:
Opinjoni ta’ prospettiva
RAKKOMANDAZZJONIJIET TA’ POLITIKA IL-KUMITAT EWROPEW TAR-REĠJUNI (KtR),
Nagħtu risposta urġenti u fuq skala kbira għall-emerġenza klimatika billi nakkoppjaw il-miżuri ta’ adattament u ta’ mitigazzjoni b’mod effettiv permezz ta’ azzjoni f’diversi livelli 1. huwa mħasseb ħafna dwar is-sejbiet tas-Sitt Rapport ta’ Valutazzjoni tal-Grupp Intergovernattiv ta’ Esperti dwar it-Tibdil fil-Klima (IPCC), li jenfasizza kif il-perikli klimatiċi għamlu ħsara sostanzjali lill-ekosistemi fid-dinja, li jkompli jikkonferma li ħafna mill-impatti tat-tibdil fil-klima diġà huma irriversibbli; jieħu nota tal-evidenza inkluża fir-rapport, li tenfasizza kif il-miżuri attwali ta’ adattament għall-klima spiss huma ineffettivi minħabba nuqqas ta’ finanzjament jew ippjanar ħażin, li jista’ jiġi indirizzat permezz ta’ governanza aktar inklużiva;
2.
jenfasizza li r-rapporti tal-IPCC jirrikonoxxu lill-awtoritajiet lokali u reġjonali bħala atturi ewlenin fit-twettiq ta’ soluzzjonijiet ta’ adattament u ta’ mitigazzjoni; itenni li l-awtoritajiet lokali u reġjonali huma responsabbli għall-implimentazzjoni ta’ 70 % tal-miżuri ta’ mitigazzjoni tat-tibdil fil-klima u 90 % tal-miżuri ta’ adattament għat-tibdil fil-klima (1); jenfasizza kif dawn is-soluzzjonijiet iridu jiġu pprovduti mill-awtoritajiet lokali u reġjonali u f’kooperazzjoni magħhom bħala rispons dirett għat-theddid tat-tibdil fil-klima li għandhom impatt fuq l-irħula, il-bliet u r-reġjuni rispettivi tagħhom, li lkoll għandhom kuntest klimatiku partikolari; jenfasizza li aktar minn biljun persuna li jgħixu f’żoni abitati baxxi jiffaċċjaw perikli bħaż-żieda fil-livell tal-baħar, iċ-ċediment tal-kosti, jew l-għargħar meta togħla l-marea, u li 350 miljun resident urban huma mhedda mill-iskarsezza tal-ilma globalment;
3.
ifakkar, f’dan il-kuntest, fil-ftehim COP 26 biex jitkomplew l-isforzi biex iż-żieda fit-temperatura tiġi limitata għal 1,5 oC ’il fuq mil-livelli preindustrijali (2) u jappella għal implimentazzjoni aktar rapida tal-miżuri klimatiċi, kif ukoll għal appoġġ finanzjarju u gwida akbar għall-awtoritajiet lokali u reġjonali;
4. itenni s-sejħa tiegħu lill-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC) biex taħdem fi sħubija mal-Konvenzjoni tan-NU dwar id-Diversità Bijoloġika (KDB) u mal-Programm ta’ Żvilupp tan-Nazzjonijiet Uniti (UNDP) lejn qafas konsistenti għan-newtralità u r-reżiljenza klimatika, il-protezzjoni tal-bijodiversità u l-iżvilupp sostenibbli, filwaqt li tevita t-trikkib tal-istrateġiji; jilqa’ d-Dikjarazzjoni ta’ Edinburgu dwar il-qafas tal-bijodiversità globali għal wara l-2020 (3), li tipprovdi eżempju ta’ approċċ inklużiv ta’ gvern sħiħ;
5. itenni r-rwol tal-UE fit-turija ta’ tmexxija billi taġixxi fuq il-Patt Ekoloġiku Ewropew biex issir l-ewwel kontinent newtrali għall-klima; jenfasizza l-importanza tat-tisħiħ tal-isforzi tal-UE biex tikseb b’mod effettiv in-newtralità klimatika sal-2050 filwaqt li timplimenta sistematikament il-prinċipju ta’ “la tagħmilx ħsara”, filwaqt li tħabrek biex tevita l-intrappolament tal-karbonju u r-rilokazzjoni tal-emissjonijiet tal-karbonju; jilqa’ l-perkors stabbilit mil-Liġi Ewropea dwar
(1) (2) (3)
Riżoluzzjoni tal-Kumitat Ewropew tar-Reġjuni – Il-Patt Ekoloġiku bi sħubija mal-awtoritajiet lokali u reġjonali (ĠU C 79, 10.3.2020, p. 1).
Il-Patt Klimatiku ta’ Glasgow, paragrafu 15.
Id-Dikjarazzjoni ta’ Edinburgu dwar il-qafas globali tal-bijodiversità għal wara l-2020.